ศบค. รายงานผู้ติดเชื้อโควิด-19 วันนี้ 2,041 ราย เสียชีวิต 31 คน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 2,041 ราย ผู้ป่วยยืนยันสะสม 71,025 ราย หายป่วยแล้ว 40,984 ราย รักษาตัวอยู่ที่โรงพยาบาล 29,765 ราย เป็นผู้ป่วยอาการหนัก 981 ราย, ใส่เครื่องช่วยหายใจ 278 ราย เสียชีวิตเพิ่ม 31 คน ผู้เสียชีวิตสะสมรวม 276 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 3 พฤษภาคม 2564 จำนวน 42,162 ราย โดยผู้ติดเชื้อที่เพิ่มขึ้น 2,041 ราย เป็นผู้ที่ติดเชื้อในประเทศ 2,040 ราย จากระบบเฝ้าระวังและบริการ 1,943 ราย, จากการค้นหาเชิงรุกในชุมชน 97 ราย, ติดเชื้อจากต่างประเทศ 1 ราย เดินทางมาจากกัมพูชา //ผู้ได้รับวัคซีนเข็มแรกสะสมทั่วประเทศ 1,099,460 ราย, ส่วนผู้ได้รับวัคซีนเข็มที่ 2 แล้ว 387,447 ราย        สำหรับสถานการณ์ผู้ติดเชื้อทั่วโลกที่ยังคงเพิ่มสูงขึ้นอย่างต่อเนื่อง โดยมีผู้ติดเชื้อแล้ว 153 ล้านราย เสียชีวิตแล้ว 3.2 ล้านคน สหรัฐอเมริกายังคงมีผู้ติดเชื้อสูงสุดของโลก 33 ล้านราย, ตามด้วยอินเดีย 19.9 ล้านราย โดยวันนี้อินเดียมีผู้ติดเชื้อรายวันเพิ่มขึ้น 370,059 ราย, บราซิล 14.7 ล้านราย, ฝรั่งเศส 5.6 ล้านราย, ตุรกี 4.87 ล้านราย ขณะที่ประเทศไทยอยู่ในลำดับที่ 100 ของโลก        ส่วนผู้เสียชีวิตทาง 31 รายวันนี้ เป็นเพศชาย 18 ราย, หญิง 13 ราย อายุตั้งแต่ 31 ปี ถึง 83 ปี โดยมีปัจจัยเสี่ยงสำคัญ คือ ใกล้ชิดสมาชิกในครอบครัวที่เป็นผู้ติดเชื้อยืนยันก่อนหน้าถึง 6 ราย, ใกล้ชิดกับเพื่อน/เพื่อนร่วมงาน 2 ราย